Crna Gora

Adresa: Rimski trg 46

81000 Podgorica Crna Gora

 www.gov.me/mek

Ministarstvo ekonomskog razvoja i turizma

Na osnovu Programa rada Vlade Crne Gore za 2023. godinu, i zaključka Vlade Crne Gore br. 07-330/23-3657/2 od 03.08.2023. godine Ministarstvo ekonomskog razvoja i turizma (u daljem tekstu: Ministarstvo) objavljuje

**J A V N I P O Z I V**

 **za učešće u postupku dodjele sredstava za**

 **Programsku liniju** **za nabavku opreme velike vrijednosti za turizam**

Programom za podsticanje direktnih investicija u turizmu i ugostiteljstvu za 2023. godinu predviđeno je sprovođenje Programske linije za nabavku opreme velike vrijednosti za turizam.

Ministarstvo ekonomskog razvoja i turizma poziva domaća mikro, mala i srednja preduzeća da podnesu prijavu za učešće u postupku dodjele sredstava za podsticanje direktnih investicija u turizmu i ugostiteljstvu za 2023.godinu, odnosno za Programsku liniju za nabavku opreme velike vrijednosti za turizam.

1. **Opšti uslovi za učešće**

Pravo učešća po Javnom pozivu imaju mikro, mala i srednja preduzeća koja su registrovana u skladu sa Zakonom o privrednim društvima ("Službeni list Crne Gore", broj 65/20), Uredbom o bližim kriterijumima, uslovima i načinu dodjele državne pomoći („Službeni list Crne Gore“, broj 27/2010, 34/2011 i 16/14) i Zakonom o računovodstvu („Sl. list Crne Gore“, broj 145/21) i koja zadovoljavaju sljedeće uslove:

* Posluju 100% u privatnom vlasništvu, isključujući off shore kompanije;
* Imaju sjedište na teritoriji Crne Gore;
* Registrovani su u Centralnom registru privrednih subjekata;
* Imaju predate zvanične finansijske izvještaje za 2022. godinu u zakonski predviđenom roku ili im je Rješenjem Uprave prihoda i carina odobren produžetak roka za predaju finansijskih izvještaja .
* Redovno izvršavaju obaveze plaćanja poreza i doprinosa na lična primanja, poreza na dobit pravnih lica i poreza na dodatu vrijednost, odnosno redovno izmiruju reprogramirane poreske obaveze, shodno Zakonu o reprogramu poreskih potraživanja (“Sl. list CG”, broj 83/16), Uredbi o uslovima za odlaganje naplate poreskih i neporeskih potraživanja (“Sl. list CG”, broj 57/18) i Uredbi o uslovima za odlaganje naplate dospjelih poreskih i neporeskih potraživanja (“Sl. list CG”, broj 27/2020, 50/2020, 015/2021)[[1]](#footnote-1);
* Nijesu u obavezi povraćaja nezakonito primljene državne pomoći;
* Nijesu u postupku stečaja ili likvidacije;
* Čije odgovorno lice se ne nalazi u kaznenoj evidenciji Ministarstva pravde.
* U slučaju da privredno društvo i osnivač društva imaju učešće veće od 20% u vlasničkoj strukturi drugog privrednog subjekta (povezana lica), ne mogu aplicirati sa oba privredna društva na istu programsku liniju.[[2]](#footnote-2)

Pravo učešća po Javnom pozivu imaju mikro, mala i srednja preduzeća koja vrše ulaganja u primarne ugostiteljske objekte za pružanje usluge smještaja i pripremanja hrane, pića i napitaka, shodno članu 72, stav 1, tačka 1, alineja 1 Zakona o turizmu i ugostiteljstvu („Službeni list Crne Gore“, br. 130/21 od 16.12.2021), i to hotele i slične objekte (turističko naselje, motel, pansion, eco lodge i wild beauty resort), a koji ne posluju po kondo i mješovitom modelu poslovanja.

Troškovi koji se odnose na izgradnju gotovih stambeno-poslovnih jedinica, nabavku putničkih/teretnih/komercijalnih vozila, kao i iznajmljivanje/zakupa materijalnih dobara nijesu predmet sufinansiranja. Takođe, troškovi koji se direktno odnose na proizvodnju i distribuciju proizvoda (troškovi izrade proizvoda, transportni troškovi, troškovi kapitalnih investicija, troškovi administracije, amortizacije, osiguranja, kursnih razlika, plaćanje zaostalih obaveza, kamata, poreza, taksi, rata za otplatu kredita i sl.), bankarski troškovi, komisiona plaćanja, i slični troškovi koji se odnose na sprovođenje ugovora, plaćanje provizija, bilo koji vid ličnih troškova i sl.) nijesu obuhvaćeni ovim Javnim pozivom.

1. **Finansijski okvir**

Ukupan budžet opredijeljen za realizaciju Javnog poziva je 1.5 mil €.

1. **Opravdani troškovi**

Opravdani troškovi u okviru Programske linije za nabavku opreme velike vrijednosti za turizam podrazumijevaju troškove investicije za novu opremu u cilju opremanja hotela i sličnog smještaja u skladu sa standardima, Pravilnika o vrstama, minimalno - tehničkim uslovima i kategorizaciji ugostiteljskih objekata („Službeni list CG“, br.036/18).

Opravdani troškovi su troškovi nabavke nove opreme nastali kroz sopstveno ulaganje koje će biti realizovano u periodu od jedne fiskalne godine (fiskalna godina za investiciju podrazumijeva ulaganje koje je nastalo u periodu od 1. januara 2023. godine do zatvaranja javnog poziva).

Sredstva se ne mogu koristiti za:

- iznajmljivanje opreme, mašina, i alata;

- troškove koji se direktno odnose na proizvodnju i distribuciju opreme (troškovi izrade opreme, transportni troškovi, troškovi montaže, administracije), troškovi amortizacije;

- troškove osiguranja, kursnih razlika, plaćanje zaostalih obaveza (kamata, poreza, taksi, rata za otplatu kredita i sl.), bankarski troškovi, komisiona plaćanja, slični troškovi koji se odnose na sprovođenje ugovora, i plaćanje provizija.

1. **Dokumentacija koja se pribavlja po službenoj dužnosti:**

Ministarstvo ekonomskog razvoja i turizma će u skladu sa pravnim oblikom registracije aplikanta sljedeće dokaze obezbijediti po službenoj dužnosti:

* Izvod iz Centralnog registra privrednih subjekata;
* Potvrdu o plaćenim porezima i doprinosima ili reprogramu obaveza, zaključno sa prethodnim mjesecom, u odnosu na mjesec predaje dokumentacije za refundaciju troškova;
* Potvrdu da se odgovorno lice ne nalazi u kaznenoj evidenciji Ministarstva pravde.

Ministarstvo ekonomskog razvoja i turizma će izvršiti provjeru eventualne kumulacije državne pomoći i dodjele ostalih subvencija po istom osnovu.

Intenzitet državne pomoći programske linije će se usmjeravati poštujući princip kumulacije, odnosno zajedno sa ostalom pomoći koju dodjeljuju institucije sa državnog i lokalnog nivoa: do 70% za mikro i mala preduzeća, do 60% za srednja preduzeća, do 80% za preduzeća u kojima osobe ženskog pola i/ili starosti do 35 godina učestvuju u vlasničkoj strukturi minimum 50%.

Apliciranje u okviru programske linije podrazumijeva da privredni subjekat ne može po istom investicionom projektu aplicirati kod više javnih institucija, u skladu sa Zakonom o kontroli državne pomoći.

1. **Regionalni aspekt i razvrstavanje JLS prema stepenu razvijenosti**

Za privredne subjekte koji su registrovani i obavljaju djelatnost u jedinicama lokalnih samouprava (JLS) sa indeksom razvijenosti do 100% primjenjivaće se podrška koja uvažava regionalni aspekt i razvrstavanje jedinica JLS prema stepenu razvijenosti. Uvećani procenat bespovratne podrške biće definisan programskom linijom za privredne subjekte koji posluju u sljedećim opštinama: Petnjica, Andrijevica, Gusinje, Plav, Rožaje, Tuzi, Berane, Bijelo Polje, Šavnik Mojkovac, Kolašin, Pljevlja, Plužine, Ulcinj, Bar, Žabljak, Cetinje, Nikšić, Danilovgrad.

Uslov je da u posljednjih šest mjeseci do dana objavljivanja Javnog poziva nije bilo promjena u strukturi vlasništva, kao i u promjeni adrese sjedišta Društva u okviru druge JLS kojim bi se obezbijedio uvećani iznos podrške.

Za privredne subjekte koji posluju u jedinicama lokalne samouprave čiji je indeks razvijenosti iznad 100%, nema uvećanja procenta podrške bespovratnih sredstava.

1. **Podnošenje prijava i potrebna dokumentacija**

**Podnošenje prijava i prateće dokumentacije vršiće se putem arhive broj 2 Ministarstva ekonomskog razvoja i turizma, na adresi IV Proleterske broj 19**.

Krajnji rok za dostavljanje prijava/zahtjeva od strane privrednih subjekata je 30. septembar 2023. godine do 15:00h, dok je krajnji rok za podnošenje finalnih izvještaja/zahtjeva za refundaciju odobrenih aktivnosti 1. novembar 2023. godine do 15:00h.

**Opšta dokumentacija:**

1. Prijava za učešće po javnom pozivu (Obrazac 1);

2. Izjava privrednog društva koja se odnosi na:

- prihvatanje uslova iz programske linije, o povezanim licima,

- o povezanim licima

- potvrdu da preduzeće nije u finansijskim teškoćama u skladu sa propisima o državnoj pomoći;

- potvrdu da za iste aktivnosti nijesu koristili sredstva finansijske pomoći iz državnog/lokalnog budžeta ili međunarodnih institucije/programa i drugih donatora u poslednje 3 godine

- potvrdu da ugostiteljski objekat koji je u izgradnji odnosno posjeduje rješenje o odobrenju za obavljanje ugostiteljske djelatnosti neće poslovati, odnosno ne posluje po kondo ili mješovitom modelu poslovanja (Obrazac 2);

3. Potvrda Centralne banke Crne Gore kojom se dokazuje da li je pravno lice u periodu od 6 mjeseci bilo u blokadi prije objave Javnog poziva.

4. Prijava gradnje u kojoj je tačno naznačena vrsta ugostiteljskog objekta koji se gradi (za ugostiteljske objekte koji su u procesu izgradnje).

5. Rješenje o odobrenju za obavljanje ugostiteljske djelatnosti za objekte koji su punoj funkciji.

Osim navedene opšte dokumentacije, za ovu Programsku liniju neophodno je dostaviti i:

**Ponude/profakture/fakture pružaoca usluga za realizaciju aktivnosti odnosno nabavku opreme sa detaljnim opisom i troškovima (potpisane i ovjerene).**

**Dokumentacija za refundaciju sredstava:**

Komisija će nakon obrade prispjelih prijava obavijestiti podnosioce o ispunjenosti uslova po Javnom pozivu, nakon čega će podnosilac prijave biti u obavezi da dostavi sljedeću dokumentaciju za refundaciju sredstava:

- Zahtjev za isplatu (refundaciju) sredstava (Obrazac 3);

- Završni izvještaj o realizaciji aktivnosti u okviru programske linije (Obrazac 4);

- Original ili ovjerena fotokopiju računa/faktura/ugovora, carinska dokumentacija ako se radi o uvezenoj opremi, koja pored detaljnih tehničkih karakteristika i cijenu robe izraženu u EUR i iskazanim PDV-om, mora imati iskazanu marku i tip proizvoda, proizvođača, godinu proizvodnje, rok isporuke, garantni rok i sl;

- Dokaz o izvršenom plaćanju (izvodi sa bankarskog računa preduzeća ovjeren od strane poslovne banke, original nalog za prenos);

- Dokaz o realizovanoj aktivnosti – dokument kojim se opisuje stanje nakon realizacije aktivnosti, fotografije (kupljena/instalirana oprema/uređaj);

- Karton deponovanih potpisa uz potvrdu poslovne banke da je žiro-račun koji je naveden u KDP aktivan. Sredstva će se isplaćivati na žiro račun banke za koji je dostavljena potvrda;

i druga specifična dokumentacija po zahtjevu Ministarstva ekonomskog razvoja i turizma (u skladu sa predviđenom procedurom monitoringa).

**Napomena:**

- Dostavljene ponude/profakture/fakture moraju sadržati jasno definisan predmet nabavke, rok isporuke i cijenu proizvoda izraženu u EUR i iskazanim PDV-om (ako su izdate na teritoriji Crne Gore).

- Ponude/profakture/fakture izdate na ino jeziku, moraju biti prevedene na crnogorski jezik i ovjerene od strane preduzeća aplikanta.

- Prihvatljive su samo fakture/ugovori izdate u periodu od 1. januara do 1. novembra 2023. godine.

- Sve fakture izdate od isporučioca proizvoda/opreme moraju biti plaćene sa računa preduzeća korisnika finansijske pomoći.

- Dostavljena prijava gradnje za ugostiteljske objekte koji su u procesu izgradnje, mora jasno sadržati naziv odnosno vrstu ugostiteljskog objekta koji se gradi.

Ponude, predračuni, kompenzacija, cesija, faktoring i ostali modeli ustupanja potraživanja ne predstavljaju prihvatljiv dokaz o trošenju sredstava.

Aplikant mora voditi računa o tome da troškovi nabavke predmetne opreme moraju biti realni i u skladu sa tržišnim cijenama. Komisija zadržava pravo da umanji iznos prijavljenih troškova za refundaciju ukoliko isti nijesu u skladu sa opravdanim troškovima i definisanim rokovima, ili ima pravo da zahtjev odbaci.

Preduzeće je u obavezi da samostalno odabere dobavljača opreme za realizaciju navedene aktivnosti. Dobavljač opreme ne može biti fizičko lice, već samo pravno lice i registrovani preduzetnici. Promjena dobavljača nije dozvoljena.

Privredni subjekat i sa njim povezano lice ne mogu istovremeno biti korisnici i dobavljači opreme u okviru Programske linije.

Ukoliko se provjerom utvrdi da su u Prijavnom formularu dati neistiniti podaci ili da priložena dokumentacija nije validna i u skladu sa uslovima Javnog poziva, privrednom subjektu se oduzima pravo učešća na Javnim pozivima Ministarstva ekonomskog razvoja i turizma za period od narednih 5 godina.

1. **Postupak sprovođenja Javnog poziva**

Javni poziv se sprovodi kao otvoreni postupak s krajnjim rokom dostavljanja prijava za učešće od strane privrednih subjekata do 30. septembra 2023. godine do 15:00h. Podnosioci zahtjeva koji su ispunili opšte uslove učešća, odnosno dostavili opštu dokumentaciju, u obavezi su da dostave finalni izvještaj o realizovanoj aktivnosti sa pratećom dokaznom dokumentacijom do roka definisanog ovim Javnim pozivom. Odluka o dodjeli sredstava biće objavljena u roku od 45 dana od zatvaranja Javnog poziva. Na donijetu Odluku o dodjeli sredstva, podnosilac zahtjeva nema pravo na podnošenje prigovora i Odluka je konačna. Ministarstvo će sa korisnicima kojima su odobrena sredstva potpisati Ugovor najkasnije u roku od 15 dana od dana donošenja Odluke o dodjeli sredstava.

U slučaju potrebe za obustavljanjem ili zatvaranjem Poziva prije nego što je predviđeno, Ministarstvo ekonomskog razvoja i turizma će objaviti informaciju na web adresi Ministarstva, u kojoj će navesti razloge.

**PROGRAMSKA LINIJA ZA NABAVKU OPREME VELIKE VRIJEDNOSTI ZA TURIZAM**

**KO?**

Pravo učešća u Programskoj liniji imaju registrovana mikro, mala, srednja privredna društva.

**ŠTA?**

Programska linija za nabavku opremu velike vrijednosti za turizam je namijenjena za sufinansiranje troškova nabavke:

* nove opreme za primarne ugostiteljske objekte za pružanje usluge smještaja i pripremanja hrane, pića i napitaka, shodno Zakonu o turizmu i ugostiteljstvu („Službeni list Crne Gore“, br. 130/21 od 16.12.2021), i to za hotele i sličane objekte (turističko naselje, motel, pansion, eco lodge i wild beauty resort), a koji ne posluju po kondo i mješovitom modelu poslovanja.

**KOLIKO?**

**Ukupan budžet** za realizaciju Programske linije za nabavku opreme velike vrijednosti za turizam iznosi **1.500.000€.**

Ministarstvo ekonomskog razvoja i turizma odobrava refundacija dijela troškova u visini do **40**% iznosa opravdanih troškova bez PDV-a, odnosno **u iznosu ne manjem od 8.000,00 € niti većem od 80.000,00 €** (vrijednost opreme se kreće u rasponu od 20.000€ do 200.000€, neto fakturisane vrijednosti), **a do 50%** iznosa opravdanih troškova bez PDV-a, **u iznosu od 10.000,00 € do 100.000,00 €** za privredna društva u čijoj osnivačkoj strukturi u vlasništvu od 100%, učestvuju osobe ženskog pola i/ili osobe koje imaju do 35 godina starosti i privredna društva koja su registrovana i obavljaju djelatnost u jedinicama lokalnih samouprava sa indeksom razvijenosti do 100%.

**KADA?**

Krajnji rok za dostavljanje prijava/zahtjeva od strane privrednih subjekata je **30. septembar 2023. godine do 15:00h**, dok je krajnji rok za podnošenje zahtjeva za refundaciju odobrenih aktivnosti **1. novembar 2023. godine do 15:00h**.

**KONTAKT?**

Sve informacije koje se odnose na Javni poziv korisnici mogu dobiti putem elektronske pošte na adresu javnipoziv.turizam@mek.gov.me .

**Obrazac 1**

**Program za podsticanje direktnih investicija u turizmu i ugostiteljstvu za 2023. godinu**

**Programska linija za nabavku opreme velike vrijednosti za turizam**

**PRIJAVNI FORMULAR**

1. **PROFIL OSNIVAČA, PODNOSIOCA PRIJAVE**

|  |  |
| --- | --- |
| Ime i prezime |  |
| Obrazovanje  |  |
| Godine starosti |  |
| Pol | muški |  | ženski |  |
| Zastupljenost žena u vlasničkoj strukturi | * Žena je jedini vlasnik
* Žena ima udio u vlasništvu \_\_\_\_%
* Nema žena u vlasničkoj strukturi
 |

1. **PROFIL PREDUZEĆA PODNOSIOCA PRIJAVE**

|  |  |
| --- | --- |
| Datum i godina osnivanja |  |
| Šifra djelatnosti |  |
| Opis djelatnosti |  |
| Proizvodni/uslužni asortiman |  |
| Vlasništvo | Domaće (%) |  | Privatno (%) |  |
| Strano (%) |  | Ostalo (%) |  |
| Ukupno (%) | **100%** | Ukupno (%) | **100%** |
| Broj zaposlenih (prosječan broj zaposlenih – podatak iz statističkog aneksa) | 2022. godina | 2023. godina (polugodišnje) |
|  |  |
| Ukupan prihod | 2022. godina | 2023. godina (polugodišnje) |
|  |  |
| Da li ste u prethodne tri godine koristili podsticajna sredstva državnih institucija, donatora i drugih organizacija | Naziv institucije | Svrha podrške | Iznos |
|  |  |  |
|  |  |  |

1. **PODACI O PREDLOŽENOJ AKTIVNOSTI** **NABAVKE**

|  |  |
| --- | --- |
| **Opis opreme***(naziv, vrsta, karakteristike, godina proizvodnje, i dr.)* |  |
| **Troškovi planirane nabavke opreme** | Trošak sa PDV-om | Trošak bez PDV-a | Iznos PDV-a |
|  |  |  |
| **Traženi iznos podrške od Ministarstva ekonomskog razvoja i turizma** | Iznos  | % od ukupno realizovanih troškova |
|  |  |

1. **PODACI U ULAGANJIMA U OPREMU U PRETHODNOM PERIODU**

|  |  |  |
| --- | --- | --- |
| **Ulaganja preduzeća u nabavku opreme u prethodne dvije godine** | 2022. god. | 2023. god. |
|  |  |

1. **PODACI O DOBAVLJAČU**

|  |  |
| --- | --- |
| Naziv izabranog dobavljača |  |
| Matični broj |  |
| Adresa izabranog pružaoca usluge |  |
| Kontakt podaci (telefon, e-mail) |  |

Potvrđujem da su svi podaci u ovoj prijavi tačni.

U \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ M.P. Zakonski zastupnik

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Crna Gora

Ministarstvo ekonomskog razvoja i turizma

**Obrazac 2**

**Program za podsticanje direktnih investicija u turizmu i ugostiteljstvu za 2023. godinu**

**Programska linija za nabavku opreme velike vrijednosti za turizam**

**IZJAVA PODNOSIOCA PRIJAVE**

Ja,\_\_\_\_\_\_\_\_\_\_\_\_\_\_\_\_\_\_\_ (ime i prezime), koji sam zakonski zastupnik Podnosioca prijave \_\_\_\_\_\_\_\_\_\_\_\_\_\_\_\_\_(naziv privrednog društva)izjavljujem da prihvatam sve uslove navedene u Javnom pozivu za realizaciju programske linije za nabavku opreme velike vrijednosti za turizam.

Takođe, pod punom moralnom, materijalnom i krivičnom odgovornošću, izjavljujem da:

* sve priložene kopije odgovaraju originalu;
* su svi dati navodi istiniti i odgovaraju stvarnom stanju;
* nemam povezane interese sa drugim pravnim licima i da nemam učešće veće od 20% u vlasničkoj strukturi drugog privrednog subjekta (povezana lica), koje je apliciralo na ovoj programskoj liniji (Zakon o privrednim društvima („Službeni list Crne Gore“, broj 65/20, član 32));
* privrednom društvu nije izrečena ni trajna, ni privremena zabrana obavljanja djelatnosti u poslednje dvije godine;
* za iste opravdane troškove nijesu korišćena sredstva finansijske pomoći iz državnog/lokalnog budžeta ili međunarodnih institucije/programa i drugih donatora u poslednje 3 godine;
* ugostiteljski objekat, za koji se vrši nabavka opreme, a koji je u izgradnji odnosno posjeduje rješenje o odobrenju za obavljanje ugostiteljske djelatnosti neće poslovati, odnosno ne posluje po kondo ili mješovitom modelu poslovanja;
* privredno društvo nije u stečajnom postupku ili postupku likvidacije;
* privredno društvo nije u finansijskim poteškoćama u skladu sa propisima o državnoj pomoći;
* privredno društo nije u obavezi povraćaja nezakonito primljene državne pomoći u poslednje tri godine od dana podnošenja Izjave;
* privredno društvo nije koristilo državnu pomoć male vrijednosti (de minimis državna pomoć) u prethodnom trogodišnjem fiskalnom periodu, a ukoliko jeste unijeti podatke u tebeli za prethodne tri godine od trenutka podnošenja prijave:

|  |  |  |  |  |
| --- | --- | --- | --- | --- |
| Naziv državne pomoći | Vrsta troškova | Iznos državne pomoći | Davalac državne pomoći | Datum dobijene državne pomoći |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

U \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ M.P. Zakonski zastupnik

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Crna Gora

Ministarstvo ekonomskog razvoja i turizma

**Obrazac 3**

**Program za podsticanje direktnih investicija u turizmu i ugostiteljstvu za 2023. godinu**

**Programska linija za nabavku opreme velike vrijednosti za turizam**

**ZAHTJEV ZA ISPLATU (REFUNDACIJU) SREDSTAVA**

*\*Obrazac se dostavlja po završetku realizacije podržanog projekta*

|  |  |
| --- | --- |
| **Broj Ugovora** |  |
| **Naziv preduzeća** |  |
| Matični broj |  |
| Izvršni direktor |  |
| Kontakt telefon |  |
| Elektronska pošta (email) |  |
| Web adresa |  |

|  |
| --- |
| **IZJAVA** |
| Ovim putem izjavljujem da je završena aktivnost \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kako je definisano Prijavom i potpisanim Ugovorom. Informacije i priložena dokazna dokumentacija su istinite i vjerodostojne, što potvrđujem svojim potpisom. |

|  |
| --- |
| **ZAHTJEV** |
| U skladu sa odredbama iz Programa, molim da izvršite uplatu sredstava u iznosu od \_\_\_\_\_\_\_\_\_\_\_€ na žiro-račun broj \_\_\_\_\_\_\_\_\_\_\_\_\_\_\_\_\_\_\_kod \_\_\_\_\_\_\_\_\_\_\_\_\_\_\_\_\_banke.  |

U M.P. Potpis zastupnika

 \_\_\_\_\_\_\_\_\_\_\_\_\_\_\_\_\_\_\_\_

Datum:\_\_\_\_\_\_\_\_\_\_\_\_\_\_\_\_\_\_\_

Crna Gora

Ministarstvo ekonomskog razvoja i turizma

**Obrazac 4**

**Program za podsticanje direktnih investicija u turizmu i ugostiteljstvu za 2023. godinu**

**Programska linija za nabavku opreme velike vrijednosti za turizam**

**Završni izvještaj o realizaciji nabavke opreme**

|  |  |
| --- | --- |
| Naziv preduzeća |  |
| Nabavka opreme |  |
| Rezultat nabavke opreme |  |
| Ukupan iznos opravdanih troškova sa PDV-om |  |
| Ukupan iznos opravdanih troškova bez PDV-a |  |
| Iznos odobrenih sredstava Odlukom  |  |
| Navedite naziv dobavljača, kao i da li imali ostvarenu saradnju prije realizovane nabavke opreme |  |
| Da li ste imali problema tokom realizacije projekta i ukoliko jeste kako ste ih riješili  |  |
| Da li planirate dodatne nabavke opreme u narednom periodu? Ukoliko da, molimo vas navedite koje? |  |

U M.P. Potpis zastupnika

Datum:\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

1. Poreski obveznici koji imaju rješenja o preusmjerenju sredstava na jedinstveni račun, a ista još uvijek nisu realizovana na analitičkoj evidenciji obveznika, smatraju se redovnim poreskim obveznicima. [↑](#footnote-ref-1)
2. Zakon o privrednim društvima ("Službeni list Crne Gore", broj 65/20, član 32); [↑](#footnote-ref-2)